Szívszorító vallomás a gyászoló Ihos Józseftől
Teljesen összetörte édesapja halála a humoristát.
Ihos József közel állt a 89 éves édesapjához; tudta, hogy bármikor megtörténhet a tragédia, mégis megrázta a halálhír – írja a Blikk. „Lelkileg nem voltam felkészülve arra, hogy ilyen gyorsan elmehet az apám” – vallotta be a 62 éves humorista, aki 10 éven át gondoskodott az édesapjáról annak 2011-es combnyaktörése után. Mint mondja, semmi nem utalt a tragédiára, leszámítva, hogy vizesedtek a lábai.

„Gyengének érezte magát, és sápadtnak tűnt, ezért bementem vele az egyik kórházba. A felgyülemlett víz leszívása előtt megvizsgálták, és miután kiderült, hogy több belső szerve sem működik megfelelően, elvégeztek rajta két sürgős beavatkozást, de az altatásból nem ébredt fel” – idézte fel a történteket Ihos József.

„Sokat voltam nála, gyakran éjszakára is maradtam. Úgy érzem, minden tőlem telhetőt megtettem, mégis mardos az érzés, jobban is figyelhettem volna. (...) Némi vigaszt nyújt, hogy nem szenvedett, álmában szenderült jobb létre. (...) A nejem még rosszabb lelkiállapotban van, mint én. Próbáljuk egymást vigasztalni” – vallotta be a humorista.
Ihos József